Ravshan Ermatov. Ravshan Sayfiddinovich Ermatov — oʻzbekistonlik professional futbol hakami. 2000-yildan 2019-yilgacha Oʻzbekiston futbol ligasi tizimida va 2003-yildan 2019-yilgacha xalqaro miqyosda ishlagan. Futbol boʻyicha jahon kubogining oʻyinlarini 11 marta boshqargan. 2019-yildan buyon Oʻzbekiston futbol assotsiatsiyasi raisining birinchi oʻrinbosari. Hayoti. Bolaligi va taʼlim. Ravshan Ermatov 1977-yil 9-avgust kuni Toshkent viloyati Gʻazalkent shahrida tavallud topgan. Hakamlik faoliyati. FIFA tomonidan 2003-yilda xalqaro hakamlikka tayinlangan. Kanadada oʻtkazilgan 2007-yilgi FIFA U-20 Jahon Chempionatida Gambiya — Meksika hamda Chili — Kongo oʻyinlarni boshqargan. Ravshan Ermatov 2008, 2009, 2010 va 2011-yillarda Osiyoning „Eng Yaxshi Hakami“, deb baholandi, va 2008-yilgi FIFA Klublararo Jahon Chempionati finalini boshqarish uchun tanlandi. 2010-yilda Janubiy Afrika Respublikasida boʻlib oʻtgan futbol boʻyicha 2010-yilgi jahon chempionatida va jamoalari ochilish oʻyinini bochqarishi uchun hakam etib tayinlandi. Butun musobaqa davomida — , — , chorak finalda — , yarim finalda — oʻyinlarini boshqardi. Futboldan keyingi faoliyati. 2019-yil 15-iyunda Oʻzbekiston futbol assotsiatsiyasi raisining birinchi oʻrinbosari lavozimi joriy etildi va Ravshan Ermatov ushbu lavozimga tayinlandi. 2020-yil 8-fevralda Oʻzbekiston Respublikasi jismoniy tarbiya va sport vazirining birinchi oʻrinbosari etib tayinlandi. 2023-yilda Ermatov Osiyo Futbol Konfederatsiyasi ijroiya qoʻmitasining markaziy zona vakili etib saylangan. Mukofotlari. Ravshan Ermatov „Osiyoning eng yaxshi hakami“ nominatsiyasida ketma-ket toʻrt marotaba gʻolib boʻlgan qitʼadagi yagona futbol hakamidir. Xalqaro futbol assotsiatsiyalari kengashi tomonidan 2011-yilda jahonning eng yaxshi hakami deb eʼtirof etilgan. 2014-yilgi jahon chempionatida ham qatnashdi. 2010-yilda Oʻzbekiston iftixori unvoni berildi. 2014-yil 25-iyunda El-yurt hurmati ordeni bilan taqdirlanadi. 2018-yilda Buyuk xizmatlari uchun ordeni berildi. Guinness rekordlar kitobiga „Jahon chempionatlarini eng koʻp boshqargan hakam“ sifatida kiritilgan. 2025-yil 6-iyunda Fidokorona xizmatlari uchun ordeni bilan taqdirlangan.